钦定古今图书集成/明伦汇编/闺媛典/第020卷 > 《浪淘沙》前人
## 钦定古今图书集成/明伦汇编/闺媛典/第020卷 > 《浪淘沙》前人

帘外五更风。吹梦无踪。画楼重上与谁同。记得玉钗
斜拨火，宝篆成空。回首紫金峰。雨润云浓。一江春
浪醉醒中。留得罗襟前日泪，弹与征鸿。

素约小腰身。不耐伤春。疏梅影下晚妆新。袅袅婷婷
何样似，一缕轻云。歌巧动朱唇。字字娇嗔。桃花深
径一通津。怅望瑶台清夜月，还照归轮。